Twee vas vir renosterstropery in MpumalangaArgieffoto: Adrian Steirn/Facebook Twee vermeende renosterstropers in Dinsdag naby Hazyview in Mpumalanga vasgetrek. Col. Vishnu Naidoo, nasionale polisiewoordvoerder, het Woensdag gesê beamptes van Operation Rhino het die verdagtes in Nyongane in hegtenis geneem. “Een verdagte was in besit van verskeie soorte ammunisie en ŉ windbuks,” het Naidoo gesê. “Sy medepligtige was in besit van ŉ jaggeweer en ŉ tuisgemaakte knaldemper.” Een van die verdagtes word aangekla van die besit van wapens wat verbied word en die ander van die onwettige besit van ammunisie. Hulle word by die Hazyview-polisiestasie aangehou en moet binnekort in die hof verskyn.